recursal/SuperWikiNEXT-32B huggingface dataset:
**Zoom** — Zoom Video Communications kompaniyasi tomonidan ishlab chiqilgan videokonferesiyalar uyushtirish imkonini beruvchi dastur. Pullik va bepul rejimlari bor. U bepul akkauntlar uchun eng koʻpi 100 kishini qoʻshish mumkin boʻlgan vaqt rejimi 40 daqiqagacha chegaralangan videotelefoniya servisini taqdim etadi. Foydalanuvchilar pullik tariflardan birini tanlagan holda 500 kishigacha qoʻshish imkonini beruvchi va cheklanmagan vaqtga ega boʻlgan videokonferensiyalarni uyushtirishlari mumkin.
2020-yilgi pandemiya vaqtida masofadan ishlovchilar va masofadan taʼlim oluvchilar va internet orqali jamoaviy suhbatlar uyushtiruvchilar soni oshgani sababli Zoom dasturi dunyo boʻylab ancha ommalashdi.

Jarimaga tortilishi
-------------------

2021-yilda Zoom platformasi pullik obunachilarining shaxsiy maʼlumotlarini Facebook, Google va LinkedIn platformalari bilan boʻlishganlikda ayblanib, sud tomonidan Zoom Video Communications kompaniyasi 85 million AQSh dollari miqdorida jarimaga tortildi.

Manbalar
--------

1. ↑  „Plans and Pricing - Zoom". *zoom.us*. Qaraldi: 24-iyun 2020-yil.
2. ↑  *Abbott, Eileen* „Students and teachers struggle with remote education due to coronavirus" (en). *TheHill* (20-aprel 2020-yil). Qaraldi: 21-aprel 2020-yil.
3. ↑  „We Live in Zoom Now". *The New York Times* (17-mart 2020-yil). Qaraldi: 23-mart 2020-yil.
4. ↑  „Zoom компанияси фойдаланувчиларига 85 млн доллар товон пули тўлайди". *Bugun.uz*. 3-avgust 2021-yilda asl nusxadan arxivlandi. Qaraldi: 2021 йил 2 август.
**Kim Pen Xva** (koreyscha: *김병화*; 1905, hozirgi Rossiya Federatsiyasi Primorye oʻlkasi Krounovka qishlogʻi — 1974.7,5, Toshkent viloyati Oʻrta Chirchiq tumani) — qishloq xoʻjaligi ishlab chiqarishi tashkilotchisi, dehqonchilik amaliyoti novatori. 2-marta Mehnat Qahramoni (1948; 1951). Oʻzbekistonda xizmat koʻrsatgan paxtakor (1964). 1939-yildan to umrining oxirigacha Toshkent viloyati Oʻrta Chirchiq tumanidagi "Polyarnaya zvezda" kolxozi (hozirgi Kim Pen Xva nomidagi shirkat xoʻjaligi) raisi boʻlib ishlagan. U rahbarlik qilgan xoʻjalik respublikada eng ilgʻor va iqtisodiy baquvvat xoʻjaliklardan biriga aylandi, koʻp yillar mobaynida paxta, sholi, kanop va boshqa ekinlardan yuqori hosil olishga erishdi. "Paxtadan moʻl hosil yetishtirish tajribasi" (1953), "Maʼmurchilik yoʻlida" (1954) kitoblari bosilib chiqqan.

Shirkat xoʻjaligining "Qutb yulduzi" markaziy qoʻrgʻonida Kim Pen Xva faoliyatiga bagʻishlangan "Zamin va inson" muzeyi bor, bronza byusti oʻrnatilgan (1961).

Manbalar
--------

1. ↑  OʻzME. Birinchi jild. Toshkent, 2000-yil

Havolalar
---------

* Kim Pen Xvaga taʼziyanoma, „Sovet Oʻzbekistoni" gazetasi

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |  |  |  |
| --- | --- | --- | --- | --- |
| 

| * k
* m
* t

„Polyarnaya zvezda" kolxozining Sotsialistik Mehnat Qahramonlari |
| --- |
|  |
| Kolxoz aʼzolari | 
* Von Mensan
* Kim Pen Xva
* Kim Pengir
* Kim Pendyu
* Kim Sensu
* Kim Chanse
* Li Bonsen
* Li Bonchun
* Li Gvanok
* Li Gir Sen
* Li Yenson
* Li Sinbon
* Nikolay Li
* Pak Bon Chun
* Pak In Bok
* Son Chun Xva
* Ten Yen Seb
* Ten Man Bok
* Ton Ben Xun
* Xe Donyun
* Rim Xe
* Sergey Xe
* Tsoy Bon So
 |

 |
**Beshik toʻyi** (qozoqcha: *бесік тойы*; turkcha: *beşik toyu* yoki *beşik töreni*) — Yaqin va Oʻrta Sharq, Oʻrta Osiyo xalqlari, jumladan oʻzbeklar oilasida toʻngʻich farzand tugʻilishi sharafiga oʻtkaziladigan tantanali marosim. Bu udum Oʻzbekiston viloyatlarida oʻziga xos xususiyatlari bilan bir-biridan farq qiladi.

Beshik chaqaloqning ona qarindoshlari—bobosi, buvisi, togʻa va xolalari tomonidan qilingan. Beshik udumi bilan bogʻliq chaqaloqqa kerakli barcha buyumlar tayyorlangan. Dasturxonga non, patir va anvoi shirinliklar tugilgan, shuningdek unga yana oʻyinchoqlar (qiz boʻlsa qoʻgʻirchoq) qoʻshilgan.

Koʻp yerlarda (xususan Toshkentda) chaqaloqqa atab (agar oʻgʻil boʻlsa) toy ham yasatilgan. Chaqaloqning otaonasi, bobosi va buvisiga sarpo ham qoʻyilgan. Bezatilgan beshik, sovgʻalar arava (mashina)ga yuklab, karnaysurnay va childirmachilar joʻrligida olib borilgan.

Mehmonlar kutib olinganda, niyatlari oq boʻlishi, bolaga baxt tilash ramzi sifatida ularning yuzlariga un surib qabul qilingan. Shu vaqtning oʻzida boshqa xonada doya buvi boshchiligida barcha irimsirimlar ijro etilib, chaqaloqni beshikka belash marosimi (odatda, bolani beshikka koʻp bolali ayol belagan) oʻtkazilgan.

Marosim oxirida yaqin qarindoshlar chaqaloq huzuriga, yuz koʻrarga kirib sovgʻa berib, beshik ustiga shirinlik sochib baxt tilab chiqib ketadilar.

Manbalar
--------

1. ↑  *Shurubu Kayhan.* „Türk Dünyasında ve Türk Kültüründe Beşik". *Türksam* (10-dekabr 2020-yil). Qaraldi: 17-dekabr 2023-yil.
2. ↑  „‘Beşik Töreni’ geleneği" (tr). *Habercim* (22-iyul 2013-yil). Qaraldi: 17-dekabr 2023-yil.
3. ↑  "Beshik toʻyi" *OʻzME*. B-harfi Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Kordova amirligi** (arabcha: , Imārat Qurṭubah) yoki **Kordovadagi Umaviylar amirligi** Pireney yarim orolida joylashgan oʻrta asrlar islom qirolligi.

Iberiya janubidagi amirlikning arablar Al-Andalus deb atagan hududda joylashgan qismlari 8-asr boshidan Umaviylar xalifaligi tarkibiga kirgan. 750-yilda Abbosiylar inqilobi natijasida sulola taxtdan agʻdarilgach, Umaviy shahzodasi Abdurahmon I sobiq poytaxt Damashqdan qochib, 756-yilda janubiy Iberiyada mustaqil amirlik tuzdi.

Kordova (arabcha:  Qurṭuba) viloyati markazi poytaxtga aylantirilib, bir necha oʻn yillar ichida Oʻrta yer dengizi mintaqasidagi eng yirik va eng gullab-yashnagan shaharlardan biriga aylandi. Dastlab Bagʻdoddagi Abbosiy xalifa qonuniyligini tan olgandan soʻng, 929-yilda amir Abdurrahmon III oʻzini xalifa deb e’lon atab, Kordova xalifaligi mustaqilligini eʼlon qildi.

Tarixi
------

Yana qarang: Umaviylarning Ispaniyaga bosqini
Roderic arablar keyinchalik al-Andalus deb atagan Ispaniyani 710-yildan 712-yilgacha boshqargan vestgot qiroli edi. Umaviylar xalifaligi avvalroq vestgotlarga qarshi Iberiyaning janubiy qismida kichik hujumlar amalga oshirgan edi. Biroq, toʻliq miqyosdagi bosqinchilik yurishi 711-yilning aprelida, Toriq ibn Ziyod boshchiligidagi qoʻshin janubiy Ispaniyani Shimoliy Afrikadan ajratib turuvchi tor kanalni kesib oʻtgandan keyin boshlandi. Bu hudud hozirda Gibraltar deb nomlanib, bu soʻz arabcha Jabal at-Ṭoriqdan (جبل طارق) olingan boʻlib, „Toriq togʻi" degan maʼnoni anglatadi.

Ispaniyaga oʻtgan Toriq qoʻshinlari Loukkos daryosi boʻyida Roderik qoʻshini bilan toʻqnashdilar. Vestgot kuchlari magʻlubiyatga uchrab, Roderik oʻldirildi. Bu voqea Ispaniya va Gʻarbiy Yevropaga yoʻl ochib berdi. 711—718-yillarda Umaviylar Ispaniyani bosib olgandan soʻng Pireney yarim orolida Umaviylar xalifaligining viloyati (*viloya*) tashkil etildi. Viloyat hukmdorlari maʼmuriy markaz sifaqtida Kordovani tanladilar. Boshqaruvni *voliy* yoki *amir* maʼmuriy unvonlari bilan amalga oshirishdi.

Manbalar
--------

1. ↑  Azizur Rahman, Syed*. The Story of Islamic Spain*. Goodword Books, 2001 — 129 bet. ISBN 978-81-87570-57-8. „[Emir Abdullah died on] 16 Oct. 912 after 26 years of inglorious rule leaving his fragmented and bankrupt kingdom to his grandson ‘Abd ar-Rahman. The following day, the new sultan received the oath of allegiance at a ceremony held in the "Perfect salon" (al-majils al-kamil) of the Alcazar."
2. ↑  Catlos, Brian A.*. Kingdoms of Faith: A New History of Islamic Spain* (en). New York: Basic Books, 2018 — 36 (and after) bet. ISBN 9780465055876.
3. ↑  Albarrán, Javier „Al-Andalus",*. War in the Iberian Peninsula, 700–1600* (en). Routledge, 2018. ISBN 978-1-351-77886-2.
4. ↑  Kennedy, Hugh*. Muslim Spain and Portugal: A Political History of al-Andalus* (en). Routledge, 1996. ISBN 978-1-317-87040-1.
5. ↑  Catlos*. Kingdoms of Faith*. C. Hurst & Co. 2018 — 29 bet. ISBN 978-1-78738-003-5.
Toshkent kanali (yuqori qismida)
**Toshkent kanali**, I.A.Polvonov nomidagi Toshkent kanal i — Chirchiq daryosidan suv oladigan Chapkirgʻoq Qorasuv daryosida qurilgan magistral kanal, 1940-yilda xalq hashari yoʻli bilan qurilgan. 1958—65 yillarda kanal tubdan rekonstruksiya qilingan. Kanalga Chapqirgʻoq Krrasuv daryosining 36 km dan suv olinadi, umumiy uz. 62 km, bosh qismidagi suv sarfi —87 m³/sek, sugʻorish maydoni 70 ming ga. Daryoning chap tomonidagi qoʻriq yerlarni sugorishga imkon beradi. Kanal kam suvli Ohangaron tizimini Chirchiq daryosining suvi bilan toʻyintiradi.

Kanalda Shimoliy, Janubiy, Boʻrjar, Chilisoy, Oʻngqirgʻoq va Chapqirgʻoq kabi tarmoqlariga suvchiqargichlar, koʻpriklar, ikkita suv toʻskich, Toshkent kanali bilan Ohangaron daryosi kesishgan joyda 145, 94 va 100 m uzunliklagi 3 ta dyuker, oʻng kirgʻogʻida yoʻl qurilgan. 1dyukerdan Tuyaboʻgʻiz suv omboriga Oxangaron daryosi orkali suv tashlanadi. Asosiy suv taqsimlash uzellari elektrlashtirilgan va telefon aloqasi bilan taʼminlangan. Kanalning 1941-yilda qurilgan, oʻng va chap tarmoqdari eng yi^ik tarmoklar hisoblanadi. Ung tarmoq uz. 38 km, suv oʻtkazish imkoniyati 12 m³/sek, unda 30 ga yakin sharshara, tezoqar va suvchiqargichlar mavjud. Chap tarmoq 20-asrning 60-yillarda rekonstruksiya qilingan. Uz. 25 km va suv oʻtkazish imkoniyati 26 m³/sek. 1969-yilda Toshkent kanaliga Oʻzbekistonda irrigatsiya qurilishi va suv xoʻjaligining faol rahbarlaridan biri Ilyos Polvonov (1905 — 1969) nomi berilgan.

Ziyomiddin Artukmetov.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Gidrologiya | *Gidrologiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Xe Den Yer** (1913-yil, Koreya – 1983-yil 7-may, Dushanbe, Tojikiston SSR) – Oʻzbekiston SSR Toshkent viloyati Quyi Chirchiq tumanidagi Dimitrov nomidagi kolxoz raisi. Sotsialistik Mehnat Qahramoni (1951).

Tarjimai holi
-------------

1913-yil Koreyada dehqon oilasida tugʻilgan. 1920-yillarning boshida ota-onasi bilan Rossiyaning Primorsk viloyatiga koʻchib oʻtgan. 1931-yilda Uzoq Sharq oʻlkasi Spasskiy tumani qishloq aholi punktlaridan biridagi toʻliqsiz oʻrta taʼlim maktabining 6-sinfini tamomlagan. 1933-yilda qishloq xoʻjaligi texnikumini tugatib, boshlangʻich maktabda koreys tilidan dars bergan.

1937-yilda Oʻzbekiston SSR Toshkent viloyatidagi maxsus aholi punktiga deportatsiya qilinadi. Quyi Chirchiq tumanidagi Segizboyev nomidagi koreys kolxozida (keyinchalik Staxanov nomidagi kolxoz) (1938-yildan), Dimitrov nomidagi kolxozda (1943-yildan, keyinchalik Beruniy kolxozi) oddiy ishchi boʻlgan. 1942-yilda dala ekinlari boʻlimi boshligʻi etib tayinlanadi.

1950-yilda Xe Den Yer rahbarligidagi boʻlim 11,5 gektar maydonning har gektaridan oʻrtacha 92 sentnerdan yashil kanop hosilini oldi. SSSR Oliy Kengashi Prezidiumining 1951-yil 17-iyuldagi farmoni bilan „1950-yilda MTS ishiga natura shaklida haq toʻlagani, barcha turdagi qishloq xoʻjaligi mahsulotlari boʻyicha kolxozning majburiyatlari va shartnomalarini bajargan holda sugʻoriladigan yerlarda sholi, paxta va yashil kanop poyalaridan yuqori hosil olganliklari uchun hamda 1951-yilda bahorgi ekish uchun toʻliq talab miqdorida barcha ekinlarni urugʻlik bilan taʼminlagani" uchun Lenin ordeni (tartib raqami 183895) va O‘roq va Bolg‘a oltin medali (tartib raqami 6040) hamda Sotsialistik Mehnat Qahramoni unvoni berilgan.

1955-yildan boshlab Toshkent viloyatidagi Kalinin tumanida (hozirgi Zangiota tumani) yashagan. Tumandagi Ilich nomidagi kolxozda oddiy ishchi boʻlib mehnat qilgan. 1958-yilda Tojikistonning Kuybishev tumaniga (hozirgi Xatlon viloyatining Abdurahmon Jomiy tumani) koʻchib oʻtadi va tumandagi „Novobod" kolxozida sholichi boʻlib mehnat qilgan.

Umrining soʻnggi yillarida Dushanbeda yashagan. 1983-yil may oyida shu shaharda vafot etgan.

Olgan mukofotlari
-----------------

* Sotsialistik Mehnat Qahramoni;
* Lenin ordeni (17.07.1951);

Manbalar
--------

1. 1 2  „Хе Ден Ер" (ru). *warheroes.ru*. Qaraldi: 23-noyabr 2023-yil.
2. ↑  Шин Д. В.*. Советские корейцы Герои Социалистического труда*. Toshkent: Zamin Nashr, 2019 — 544 bet.
**Sobol** (Martes zibellina) — yirtqichlar turkumining suvsarsimonlar oilasiga mansub sut emizuvchi hayvonlar turi. Uz. 32—58 sm, urgʻochisi erkagidan kichikroq. Dumining uz. 19 sm gacha. Juni qalin, mayin, chiroyli, qoraqoʻngʻir rangda. Tinch okean sohillaridan tortib Shimoliy Uralgacha boʻlgan togʻ tekislik oʻrmonlar (asosan, ninabargli)da yashaydi. Mongoliyada, Xitoyning shim.sharqi, Koreya yarim oroli va Yaponiyada ham tarqalgan. Asosan, yerda hayot kechiradi. Daraxtga faqat xavf tugʻilganda chiqadi. Uyasini yiqilgan daraxt kovaklariga, kunda va toshlar ostiga quradi. Yilda bir marta iyun— iyul oylarida urchiydi. Homiladorlik davri ancha uzoq (245—298 kun). Aprel-may oylarida 2—7 tadan bola tugadi. Bolalari 2—3 yilda voyaga yetadi. Tutqunlikda 15—18 yil yashaydi. S har xil hayvonlar va oʻsimliklar bilan oziqlanadi. Ovlanadi. Qimmatbaho moʻynasi uchun koʻp ovlanishi natijasida soni kamayib ketgan. Hozirgi S. sonini koʻpaytirish uchun maxsus qoʻriqxonalar va moʻynachilik fermalari tashkil etilgan.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Hayvon haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Kaleigh Ann Riehl** (1996-yil 21-oktabrda tugʻilgan)—amerikalik professional futbolchi, Milliy ayollar futbol ligasi (NWSL) „San Diego Wave" klubida himoyachi sifatida oʻynaydi.

Riehl AQShni U-18, U-20 va U-23 toifalarida himoya qilgan. U 2019-yil yanvar oyida kattalar jamoasi yigʻiniga chaqirilgan edi. Riehl Penn State uchun kollej darajasida oʻynadi va Sky Blue FCga boradigan 2020 NWSL kolleji loyihasida 11-chi boʻldi.

Yoshligi
--------

Riehl 1996-yil 21-oktabrda Virjiniya shtatining Fairfaks stansiyasida tugʻilgan. U Braddock Road Youth Club '95 Elite bilan 11 yil davomida oʻynadi va u bilan bir nechta musobaqalarda gʻolib chiqdi.

Kollejdagi faoliyati
--------------------

Riehl butun kollejdagi faoliyati davomida Penn State universitetida oʻynagan. Birinchi kurs talabasi sifatida u barcha 27 uchrashuvni boshladi. U Big 10 toʻliq yangi kelgan jamoaga aʼzo boʻldi va jamoani NCAA chempionatida gʻolib chiqishga yordam berdi. U 2016-yilgi mavsumda qizil koʻylak kiygan boʻlib, u 20 yoshgacha boʻlgan oʻsmirlar oʻrtasidagi Jahon chempionatida olti marta AQSh terma jamoasini boshlagan. Ikkinchi kurs talabasi sifatida u 24 ta uchrashuvning barchasini boshladi va 13 ta oʻyinda raqiblar darvozasini toza oʻtkazdi. Yoshligida u barcha 25 oʻyinni boshladi, 13 ta oʻyinni oʻtkazib yubordi va yilning eng yaxshi 10 nafar himoyachisi deb topildi. Katta yoshda u barcha 25 uchrashuvni boshladi. Toʻrt yil davomida u NCAA rekordini oʻrnatdi va 8847 daqiqa oʻynadi.

Klubdagi faoliyati
------------------

### Sky Blue FC

2020-yil 16-yanvarda Riehl NWSL kolleji loyihasida ishtirok etdi. U Sky Blue FC tomonidan tanlangan 11-chi boʻldi. Riehl oʻzining professional debyutini NWSL Challenge Cup-2020da 2020-yil 4-iyulda „Utah Royals" ga qarshi oʻtkazdi.

### Racing Louisville

2020-yil 12-noyabrda Riehl Racing Louisville FC tomonidan 2020 NWSL kengaytirish loyihasida tanlandi.

Xalqaro maydonda
----------------

Riehl faoliyati davomida bir nechta yoshlar terma jamoalarida oʻynagan. 2020-yilning yanvar oyida u kattalar terma jamoasi yigʻiniga chaqirildi.

Manbalar
--------

1. ↑  „Kaleigh Riehl - Women's Soccer" (en). *Penn State University Athletics*. Qaraldi: 2020-yil 28-yanvar.
2. ↑  „Two-Time U-20 World Cup Defender Kaleigh Riehl Added to USWNT ID Camp Roster" (en). *www.ussoccer.com*. Qaraldi: 2020-yil 28-yanvar.
3. ↑  *intive.* „NWSL 2020 College Draft" (en-US). *www.nwslsoccer.com*. Qaraldi: 2020-yil 28-yanvar.
4. ↑  „Utah Royals FC 1–0 Sky Blue FC". *NWSLSoccer.com*.  National Women's Soccer League (4-iyul 2020-yil). Qaraldi: 4-iyul 2020-yil.
5. ↑  *Creditor.* „Louisville Takes USWNT's Heath, Press to Headline Expansion Draft" (en-us). *Sports Illustrated*. Qaraldi: 2020-yil 13-noyabr.
6. ↑  „Kaleigh Riehl added to USWNT roster for ID Camp" (en). *SoccerWire*. Qaraldi: 2020-yil 28-yanvar.
**Rasul Gʻulomovich Gʻulomov** (1911-yil) – sovet va oʻzbek davlat arbobi, Oʻzbekiston SSR Oliy Kengashi raisi (1959–1961 va 1988–1990).

Hayoti
------

Rasul Gʻulomovich Gʻulomov 1930-yilda pedagogika texnikumini, 1955-yilda Butunittifoq Kommunistik partiyasi qoshidagi Oliy partiya maktabini tamomlagan.

Mehnat faoliyatini 1930-yilda Margʻilon shahrida boshlagan. U yerda Federal oʻquv muassasasi oʻquv boʻlimiga rahbarlik qilgan. U Oʻzbekiston komsomol tashkilotlarida, Toshkent shahar Oktyabr tuman ijroiya qoʻmitasida (instruktor, katta instruktor), Oʻzbekiston SSR Oliy Kengashi Prezidiumida (rasi yordamchis), „Toshpromtorg"da (direktor) ishlagan.

1945-yilda Oʻzbekiston KPMK kadrlar boʻlimi instruktori, Oʻzbekiston KPMK kadrlar boʻlimi madaniyat va maʼrifat sektori mudiri va Oʻzbekiston KPMK kadrlar boʻlimi mudirining oʻrinbosari lavozimlarida ishlagan.

1945–1948-yillarda Oʻzbekiston Kompartiyasi Markaziy Komiteti targʻibot va tashviqot boʻlimi mudirining oʻrinbosari boʻlgan.

1948–1951-yillarda Oʻzbekiston SSR Vazirlar Soveti Raisining oʻrinbosari boʻlgan.

1951–1952-yillar hamda 1955-1956 yillar davomida xalq deputatlari Toshkent shahar Kengashi ijroiya qoʻmitasi raisi boʻlgan.

1956–1958-yillarda Oʻzbekiston Kompartiyasi Toshkent shahar qoʻmitasining birinchi kotibi boʻlib ishlagan.

1957–1959-yillarda Oʻzbekiston SSR Vazirlar Soveti Raisining birinchi oʻrinbosari boʻlgan.

1959–1961-yillarda Oʻzbekiston Kompartiyasi Toshkent viloyat qoʻmitasining birinchi kotibi boʻlgan.

1959–1961-yillarda Oʻzbekiston SSR Oliy Kengashining raisi boʻlgan.

1964-yildan boshlab OʻzSSR Davlat kino qoʻmitasi raisining birinchi oʻrinbosari hamda Osiyo, Afrika va Lotin Amerikasi mamlakatlari Toshkent xalqaro kinofestivali bosh direktorining oʻrinbosari boʻlgan.

1987–1990-yillarda Oʻzbekiston urush va mehnat faxriylari kengashi raisi boʻlgan.

1988–1990-yillarda Oʻzbekiston SSR Oliy Kengashining raisi boʻlgan.

II, III, IV, V chaqiriq OʻzSSR Oliy Kengashi deputati, III chaqiriq Oliy Kengash Prezidiumi aʼzosi (1950–1955) etib saylangan. KPSS XX, XXI, Oʻzbekiston Kompartiyasi X, XIII, XIV, XV qurultoylariga delegat boʻlgan. Oʻzbekiston KPMK Byurosi aʼzoligiga saylangan (1957).

Mukofotlari
-----------

Rasul Gʻulomovich Gʻulomov uchta „Mehnat Qizil Bayroq" ordeni, ikkita „Hurmat Belgisi" ordeni, medallar, OʻzSSR Oliy Kengashi Prezidiumining Faxriy yorliqlari, SSSR Xalq xoʻjaligi yutuqlari koʻrgazmasining ikkita Katta oltin medali va „Katta Fargʻona kanali qurilishida ishtirokchi", „SSSR koʻmir sanoati aʼlochisi" va „SSSR kinematografiyasi aʼlochisi" koʻkrak nishonlari bilan taqdirlangan.

Manbalar
--------

1. ↑  „Значение слова гуламов". Qaraldi: 9-noyabr 2023-yil.
2. ↑  „ГУЛАМОВ Расул Гуламович". *www.centrasia.org*. 25-iyun 2020-yilda asl nusxadan arxivlandi. Qaraldi: 9-noyabr 2023-yil.
3. ↑  „Гуламов". *www.familio.org*. Qaraldi: 9-noyabr 2023-yil.

Havolalar
---------
**Mingbuloq** — Markaziy Fargʻonadagi koʻl. Boʻz massivida. Sirdaryo sohiliga yaqin joylashgan. Uzunligi 400 m, eni 100 m. M.ga koʻp buloq suvlari va sizot suvlar quyiladi. Koʻl qadimda katta boʻlib, boshqa koʻllar bilan tutashib turgan. Buloq va sizot suvlari Sirdaryoning chap sohilidagi tekislikni quritish uchun qazilgan zovurlarga oqib ketganidan koʻl maydoni qisqargan. Koʻl chekkalari qamishzor va botqoqlik, suvi shoʻr, chuqurligi oʻrta qismida 1,5—2 m. Koʻlda baliq va turli yovvoyi parrandalar bor.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Jennifer Rockwood**—amerikalik futbol murabbiyi va BYU Cougars ayollar futbol jamoasining bosh murabbiyi boʻlib, u 1989-yildan beri faoliyat yuritib kelmoqda. U 1995-yilda klub NCAA musobaqasiga qoʻshilganidan beri maktab tan olgan yagona murabbiy.

Yoshligi
--------

Rockwood Jerry va Kae Rockwoodda besh farzandning eng kattasi boʻlib tugʻilgan, uning Jon, Jason, Jared va Jeffrey ismli ukalari bor. Rockwood oʻrta va oʻrta maktab davomida futbol, basketbol, softbol va trekda toʻrtta sportchi sifatida harakat qildi. Rockwoodga Riks kollejida basketbol boʻyicha stipendiya taklif qilishdi, u 1984-yilning kuzida bu stipendiyani qabul qildi, ammo uning haqiqiy orzusi futbol edi. 1984-85 yillar kuz-qish mavsumida basketbolda qatnashganidan soʻng, Rockwood Brigham Young universitetiga oʻtdi va oʻqishga kirdi. Rockwood 1985-yildan 1988-yilgacha Cougars klubi jamoasida oʻynagan va katta yoshli Rockwood klub jamoasi uchun jadval va byudjetlar uchun mas’ul boʻlgan.

Murabbiylik
-----------

Rockwood 1989-yilda klub jamoasining bosh murabbiyi boʻldi va ularni 1993 va 1994-yillarda Gʻarbiy Milliy Kollejlar klubi futbol assotsiatsiyasining (NCCSA) ikkita chempionatiga olib chiqdi. 1995-yilda BYU ayollar futbolini NCAA sport turi sifatida rasman tan oldi. Rockwood saqlanib qoldi va Cougarsning birinchi NCAA ayollar futbol murabbiyi boʻldi. Rockwood darhol muvaffaqiyatga erisha boshladi. Bosh murabbiy sifatidagi 27 yillik faoliyati davomida Rockwoodning Cougars jamoasi NCAA turnirida 21 marta qatnashgan. 2013-yil 19-oktabrda San-Fransisko Donsga qarshi oʻyinda Rockwood oʻzining 300-gʻalabasini qoʻlga kiritadi. Rockwood ikki marta Cougarsni NCAA Elite 8: 2003 va 2012 ga olib chiqdi. 2021-yilda Rockwood Cougarsni birinchi kollej kubogiga olib keldi. Rockwoodda oʻynagan sportchilar oʻsha 27 mavsum davomida doimiy muvaffaqiyatga erishdilar. Rockwoodning 46 nafar oʻyinchisi Butun Amerika mukofotlarini qoʻlga kiritdi.

Manbalar
--------

1. ↑  „BYU women's soccer: Coach Rockwood learns to loosen up".
2. ↑  „Jennifer Rockwood on BYUtv's Legends".
3. 1 2  „Reaching 300, one win at a time for BYU's Rockwood" (12-noyabr 2013-yil). 2017-yil 17-mayda asl nusxadan arxivlangan. Qaraldi: 2022-yil 17-avgust.
4. ↑  „BYU Women's Soccer in the NCAA TOURNEY". *BYUCougars.com*.  BYU Athletics. 2007-yil 9-noyabrda asl nusxadan arxivlangan. Qaraldi: 2008-yil 21-yanvar.
5. ↑  UNC womenʼs soccer upsets BYU to advance to Final Four. The Capital Sports Report. Retrieved on 2012-11-24.
6. ↑  Cal State Fullerton at BYU Game Notes (Wayback Machine saytida 2014-07-26 sanasida arxivlangan). Byucougars.com. Retrieved on 2013-08-20.
**Isfayramsoy** (Isfayram), Ispayram — Qirgʻiziston va Oʻzbekiston Respublikalaridagi daryo, Sirdaryoning chap irmogʻi. Yuqori oqimida Tengizboy deb nomlanadi. Kichik Olay (uz. 33 km), Surmatosh (33 km), Tegir-machsoy (26 km), Koʻlsoy (21 km), Poʻmsoy (19 km) kabi yirik irmoklari va 60 ga yaqin mayda irmoklari bor. Uz. 122 km, havzasining mayd. 2220 km². I. xavzasida umumiy mayd. 134,6 km² boʻlgan 72 ta muzlik bor. Oʻrta va yuqori oqimida juda koʻp mayda togʻ koʻllari joylashgan. Ulardan eng yirigi dengiz sathidan 3892 m balandlikda joylashgan Zarkoʻldir. I. asosan, muzlik, qor va qisman yomgʻir, yer osti suvlaridan toʻyinadi. Uchqoʻrgʻon qishlogʻi yaqinida oʻrtacha yillik suv sarfi 21,9 m³/sek. I.da toʻlinsuv davri may—sent. oylarida kuzatiladi, bu vaqtda yillik oqimining 55—70% oqib oʻtadi. Eng koʻp suvli oy —iyulda oʻrtacha oylik suv sarfi 50,7 m³/sek, eng kam suvli oylar (fev.—apr.)da oʻrtacha oylik suv sarfi 10—11 m³/sek boʻladi. Daryo Fargʻona vodiysiga yiliga 160 ming t oqiziq keltiradi. Suvining deyarli hammasi sugʻorishga sarflanadi, Sir-daryogacha (chapdan) yetib bormaydi. Havo t-rasining keskin koʻtarilishi oqibatida muzliklar va qor qoplami jadal erib, I. havzasidagi koʻllarda suv sathining keskin ortishi va toʻgʻonlarni buzib oʻtishi natijasida falokatli sel toshqinlari ham boʻlib turadi. Masalan, 1966 yil 18-iyundagi ana shunday sel kelishida suv sarfi 1770 m³/sek. ga yetgan. I. boʻyida Oʻzbekistonning Quvasoy sh. Qirgʻizistonning Langar, Maliksuv, Maydon, Uchqoʻrgʻon va b. qishloklari joylashgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Gidrologiya | *Gidrologiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Muhitdinov Mamajon** (1927.05.05, Namangan — 2002.08.02, Toshkent) — shaxmat boʻyicha Markaziy Osiyodagi birinchi sport ustasi (1956), 4-marta Oʻzbekiston (1952,1954, 1957, 1965) chempioni, Oʻzbekistonda xizmat koʻrsatgan murabbiy (1965), xalqaro toi-fadagi hakam (1986). Toshkent temir yoʻl transporta muhandislari institutini tugatgach (1949), temir yoʻl boshqarmasida muhandis (1949—1960), respublika oʻquvchilar saroyi va mamlakat shaxmat terma jamoasida katta murabbiy (1960—1971).

Oʻzbekiston Fanlar akademiyasi Tarix institutida ilmiy xodim (1971—1981). Oʻzbekistonda shaxmat madaniyati tarixi mavzusida tadqiqotlar olib borgan. Shaxmat nazariyasi va uslubiyatga bagʻishlangan darslik, ommabop kitoblar yezdi, tarjima qildi. "Doʻstlik" ordeni bilan mukofotlangan (1997).

Asarlari: "Sharq — shaxmat vatani", "Oʻzbekistonda shaxmatchilik", "Aʼzamovlar sulolasi", "Ot oʻynatib, fil surib", "Kataklarga yashiringan olam", "Aql moʻjizasi", "Sohibqiron dona surganda" va boshqa

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Lata Mangeshkar** (1929.28.9, Hindiston, Madhya Pradesh shtatining Indour shahri) — hind xonandasi. Sangit Natak akademiyasining faxriy doktori (1989). Nihoyatda jozibali, maftunkor, mayin va keng diapazonli ovoz sohibasi. L.M. 9 yoshidan katta sahnalarda xonanda sifatida tanilgan. 1941-yilLahor shahrida „Art Pikchers" kinostudiyasi tanlovida gʻolib chiqib, kinofilm qoʻshiqlarini ijro eta boshlagan. Jami 1000 ga yaqin (shu jumladan, „Bayju Bavra", „Barsat", „Tojmahal", „Gang daryosi oqqan mamlakatda", „Daydi", „Janob 420", „Yangi Dehli", „Sangam", „Mening ismim masharaboz" va boshqalar) film qoʻshiqlarini katta mahorat, nozik did bilan ijro etgan. Konsert dasturlaridan hind mumtoz (ishqiy „gʻazal", diniy „bqojon" va boshqalar), oʻzga xalq (urdu, panjob, bengal, tamil, telugu va boshqalar)lar va zamonaviy mualliflar qoʻshiqlari oʻrin olgan. Hindistonning eng oliy — „Padma Bhushan", „Dada Sahib Phalke" davlat mukofotlari bilan taqdirlangan. Jahon boʻylab gastrolda boʻlgan (jumladan, Oʻzbekistonda ham, 1968).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Aktyor | *Aktyor yoki aktrisa haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Gerard Montgomery Blue** (talaffuzi: „Djerard Montgomeri Blyu", 1887-yil 11-yanvar – 1963-yil 18-fevral) — amerikalik kino aktyori, oʻz faoliyatini sukunat davrida romantik bosh rol sifatida boshlagan va ovozli filmlar paydo boʻlganidan keyin oʻnlab yillar davomida keng koʻlamli kinofilmlarda yordamchi oʻyinchi sifatida ishlashni davom ettirdi.

Yoshlik
-------

Blue Indianapolisda, Indiana shahrida tugʻilgan. Uning onasi irlandiyalik Orfalena Lousetta Springer, otasi esa William Jackson Blues yarim fransuz, qisman Cherokee va Osage Indian boʻlgan. Uning uchta ukasi bor edi: Charles Bertram, Leroy va William Morris. Otasi fuqarolar urushi faxriysi boʻlgan va Buffalo Bill uchun skaut boʻlib xizmat qilgan.

Karyera
-------

Blue ekranga kelganida teatr tajribasi yoʻq edi. Uning birinchi filmi *"The Brth of Nation"* (1915) boʻlib, filmda u kaskadyor rolini ijro etgan. Keyinchalik, u „*Intolerance"* (1916) filmida yana bir kichik rol oʻynadi. Blue, shuningdek, *Macbeth* (1916) filmini yaratishda ser Gerbert Berbom Tree uchun kaskadyor boʻlgan. Asta-sekin DW Griffith va Cecil B. DeMille uchun yordamchi rollarga oʻtib, Blue opa-singillar Lillian va Dorothy Gishlar ishtirokidagi *"Orphans of the Storm"* filmidagi Danton rolida oʻzining ajoyib muvaffaqiyatiga erishdi. Keyinchalik u Clara Bow, Gloria Swanson va Norma Shearer kabi yetakchi aktrisalar bilan birga qoʻpol ishqiy qoʻrgʻoshin sifatida yulduzlik darajasiga koʻtarildi. U koʻpincha Marie Prevost bilan rol oʻynagan, u bilan 1920-yillarning oʻrtalarida Warner Brosda bir nechta filmlarni suratga olgan. Bluening eng yaxshi ovozsiz filmi MGMning „*White Shadows in the South Seas"* (1928) filmida jannatni topgan alkogol shifokori rolida edi. Blue tovush inqilobidan omon qolgan bir necha ovozsiz yulduzlardan biriga aylandi. Ammo, u 1929-yilgi fond bozori qulashi natijasida investitsiyalarini yoʻqotdi.

Shaxsiy hayot
-------------

Blue 1923-yilda birinchi xotini bilan ajrashgan va keyingi yili Tova Jansenga uylangan. Uning Barbara Ann va Richard Monte ismli ikki farzandi bor edi. Umrining keyingi davrida Blu faol meyson boʻlib, Hamid-Morton ziyoratgohi sirkida yetakchi boʻlib xizmat qilgan. 1963-yilda Wisconsin shtatining Milwaukee shahrida ish bilan shugʻullanayotganda, u gripp asoratlari tufayli yurak xurujidan keyin vafot etdi. U Kaliforniyaning Glendeyl shahridagi Forest Lawn Memorial Parkida qaynonasi, aktrisa Bodil Rosingning yoniga dafn etilgan.

 May Murray va Blue *Broadway Rose filmida* (1922)

Manbalar
--------


1. ↑  Monte Blue bio; allmovie.com
2. ↑  *The War, The West and The Wilderness* c.1979 by Kevin Brownlow Retrieved September 3, 2015 ISBN 9780394489216
3. ↑  „Lewiston Evening Journal - Google News Archive Search". *news.google.com*. Qaraldi: 2016-yil 28-fevral.
4. ↑  *Celebrities in Los Angeles Cemeteries*
5. ↑  *Resting Places*
**Sovgʻa sertifikati (sovgʻa kartasi)** odatda karton (sertifikat) yoki plastik kartochka boʻlib, u nusxa koʻchirishdan himoyalanish xususiyatiga ega boʻlib, u emitent mamlakatida qabul qilingan valyutada qandaydir ekvivalent qiymatga ega.

Sovgʻa plastik kartalari tufayli, qogʻoz sovgʻa sertifikatlari toʻqigan imkonini beradi bosma qurilmalar mavjudligini oshirish uchun sovgʻa sertifikatlari oʻrniga keldi.

Sovgʻa sertifikatlarining emitenti — bu sovgʻa kartasini xaridor keyinchalik ushbu miqdorni oʻz xohishiga koʻra tasarruf etishi uchun kassaga maʼlum miqdorda naqd pul qoʻyish faktini qayd etishni istagan chakana sotuvchi kompaniyadagi sovgʻa sifatida keladi.

Ushbu marketing harakatining mohiyati kompaniya aylanmasini sunʼiy ravishda oshirish va sodiq mijozlardan mablagʻlarni toʻplashdan iborat. Karta olib yuradigan bilvosita reklama haqida ham unutmang. Yuqoridagilarga qoʻshimcha ravishda, sovgʻa kartalarining chiqarilishi emitent uchun ham qiziq, chunki sotilgan koʻplab sertifikatlar hech qachon ishlatilmaydi, chunki ularning amal qilish muddati cheklangan. 2012-yilda AQSh bozorida *Time jurnalidagi* nashrga koʻra, 2 milliard dollarlik sertifikatlar sotilgan, ammo foydalanilmagan.

Sovgʻa kartasining gʻoyasi quyidagicha — bu doʻkonning karta egasi bilan sotish yoki xizmatlar koʻrsatish boʻyicha huquqiy munosabatlarga kirishish majburiyatini tashuvchisi. Bunday holda, mijozga tovarlarni oʻtkazish yoki xizmatlarni koʻrsatish toʻlov tartibsiz amalga oshiriladi, chunki hamma narsa oldindan toʻlanadi — kartani sotib olayotganda. Bu kartaning oʻziga xos qiymatga, tovarga aylanishining birinchi sababidir. Sovgʻa kartasining qimmatligining ikkinchi sababi shundaki, u mijozdan mijozga erkin oʻtkazilishi mumkin, bu esa uni sovgʻa sifatida taqdim etadi.

Kartalarni chiqarish bank litsenziyasini talab qilmaydi, chunki karta naqd hisob-kitob vositasi emas, naqd pul bilan bank operatsiyalari amalga oshirilmaydi.

Kartalarning aylanmasi va sotib olingan sertifikat uchun pul mablagʻlarini qaytarishni taqiqlash sovgʻa kartalarini, yaʼni ularni oʻzaro almashish uchun saytlarni ishlab chiqishda yangi bosqichga olib keldi.

Adabiyot
--------

* Klod Xopkins, *Mening reklamadagi hayotim*, Eksmo, 2008, ISBN 978-5-699-26228-1 .

Qoʻshimcha maʼlumotlar
----------------------

* Chegirma

Eslatmalar
----------

1. ↑  „Billions Wasted: Do Gift Cards Make Sense When So Many Go Unused?". 27-iyun 2013-yilda asl nusxadan arxivlandi. Qaraldi: 18-iyun 2013-yil.
**Steve Michel Mounié** (1994-yil 29-sentyabrda tugʻilgan) — Beninlik professional futbolchi, oʻzi sardorlik qiladigan Fransiya Liga 1-ning "Brest" klubi va Benin milliy jamoasida hujumchi sifatida oʻynaydi.

Faoliyati
---------

### Monpelye

Mounié Montpellier HSC yoshlar akademiyasi bitiruvchisi.  U 2014-yil 28-oktabrda birinchi jamoadagi debyutini 2014-15-yilgi Kupa de la Liga 32-turida "Ajaccio"ga qarshi uy uchrashuvida 86 daqiqadan so‘ng Jan Deza o‘rniga maydonga tushirdi;  "Monpelye" o'yinda 1:0 hisobida mag'lub bo'ldi.

2015-yilning 31-avgustida Mounie 2015-16-yilgi mavsumning qolgan qismi uchun Liga 2ning Nimes Olimpik klubiga ijaraga berildi.  U mavsum davomida klubning eng yaxshi to'purari bo'ldi, 33 ta raqobatli o'yinda 11 ta gol urdi, ularning barchasi liga kampaniyasi davomida urilgan.

2016-yilning 29-iyunida Mounie Monpelye bilan shartnomasini ikki yilga uzaytirib, 2019-yilning 30-iyuniga qadar uzaytirdi.[5]

2017-yil 11-mart kuni Mounie Liga 1 doirasidagi ketma-ket beshinchi o‘yinda "Nant"ga 3:2 hisobida mag‘lub bo‘ldi;  Bu uning mavsumdagi 13-ligadagi goli bo'ldi.[6]

### Xaddersfild shahri

2017-yilning 5-iyulida Mounie Premer-liganing yangi ko‘tarilgan klubi "Xaddersfild Taun"ga to‘rt yillik shartnoma asosida 13 million yevro (11,5 million funt) va qo‘shimchalar evaziga qo‘shildi.  Rekord to'lov klub bir hafta oldin "Manchester Siti"dan Aaron Muyga sarflagan 8 million funt sterling (dastlabki to'lov)dan oshib ketdi.[7]

Mounie 2017-yilning 12-avgustida debyutini o‘tkazdi va "Xaddersfild"ning diviziondagi birinchi o‘yinida ikki marta gol urdi, "Kristal Pelas"da 3:0 hisobida g‘alaba qozondi.[8]  2018-yilning 11-fevralida u "Bornmut" ustidan 4:1 hisobida g‘alaba qozongan uyinda gol urdi, Mooyga assistentlik qildi va avtogol muallifiga aylandi.[9]

### Brest

2020-yil 9-sentabrda Mounie Liga 1 vakili Brest bilan shartnoma imzoladi.[10]

Milliy jamoadagi karyerasi
--------------------------

U 2019 Afrika Millatlar Kubogida o'ynagan va jamoa chorak finalga chiqqan.[11]

Manbalar
--------

1. ↑  "Benin" (PDF). Confederation of African Football. 15 June 2019. p. 3. Retrieved 27 June 2019.
2. ↑  Stiv Mishel Mounie (1994-yil 29-sentyabrda tugʻilgan) — Beninlik professional futbolchi, oʻzi sardorlik qiladigan Fransiya Liga 1-ning "Brest" klubi va Benin milliy jamoasida hujumchi sifatida oʻynaydi.[2]
3. ↑  "Montpellier vs Ajaccio 0–1". Soccerway. 29 October 2014.
4. ↑  "Trois recrues pour Nîmes". *L'Équipe*. 31 August 2015.
**Mirsalim Elmirzayevich Mamarajabov** (1972-yil 18-fevral, Baxmal tumani, Jizzax viloyati, Oʻzbekiston SSR) — oʻzbekistonlik olim, pedagogika fanlari doktori, professor.

Biografiyasi
------------

Mirsalim Mamarajabov 1972-yil 18-fevral Baxmal tumanida tugʻilgan. 1989—1994-yillarda Nizomiy nomidagi Toshkent davlat pedagogika institutining „Fizika-matematika" fakultetining „matematika-informatika" ixtisosligini tamomlab, 1994-yilda oʻz ish faoliyatini mazkur institutning „Informatika va hisoblash texnikasi asoslari" kafedrasi katta laboranti lavozimida boshlagan. 1994—1996-yillar kafedraning katta laboranti, „Axborot texnologiyalari markazi" boʻlimi boshligʻi, 1997—2000-yillarda institut aspiranti, 2000—2010-yillarda kafedrada oʻqituvchi, katta oʻqituvchi, dotsent, 2010—2015-yillarda „Informatika va taʼlimda axborot texnologiyalari" kafedrasi mudiri, 2015—2020-yillarda Informatika va uni oʻqitish metodikasi kafedrasi dotsenti, 2020—2021-yillarda Informatika va uni oʻqitish metodikasi kafedrasi kafedra mudiri, 2021—2022-yillarda „Informatika" kafedrasi mudiri lavozimida ishlagan. 2022-yil 10-fevraldan Nizomiy nomidagi Toshkent davlat pedagogika universiteti „Matematika va taʼlimda axborot texnologiyalari" kafedrasi mudiri.

Ilmiy faoliyati
---------------

2004-yilda „Kasb-hunar kollejlarida informatika fanining „Amaliy dasturiy taʼminot" boʻlimining mazmuni va oʻqitish metodikasi" mavzusidagi dissertatsiyasini himoya qilgan. 2005-yil 25-fevralda taʼlim va tarbiya nazariyasi va metodikasi (informatika) ixtisosligi boʻyicha pedagogika fanlari nomzodi ilmiy darajasini oladi. 2009-yil 25-mayda dotsent ilmiy unvoni berilgan. 2023-yilda „Raqamlashtirilgan taʼlim sharoitida boʻlajak oʻqituvchilarning kasbiy-pedagogik tayyorgarligini takomillashtirish" mavzusidagi dissertatsiyasini himoya qilib, fan doktori ilmiy darajasini olgan. 10 ta oʻquv qoʻllanma, 3 ta darslik, 15 dan ortiq metodik qoʻllanma, 100 dan ortiq ilmiy, ilmiy-uslubiy maqolalar muallifi.

Manbalar
--------

1. ↑  „Mamarajabov Mirsalim Elmirzayevich".
2. 1 2 3  *Oʻzbekistonning taniqli olimlari ensiklopediyasi*, 2-tom (oʻzbekcha), Toshkent: Science and Innovation, 2023 — 383 bet.

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Aktivatsion tahlil**, radioaktivatsion tahlil — moddaning sifati va miqdoriy tarkibini aniqlash usuli. 1936-yilda D. Xeveshi va G. Levi taklif etgan. Neytronlar, zaryadlangan zarrachalar (protonlar va boshqalar) yoki kvantlar oqimi taʼsirida hosil boʻlgan nuklidlarning radioaktiv nurlanishini tadqiq qilishga asoslangan. Oʻzbekistonda aktivatsion tahlil boʻyicha tadqiqotlar 1960-yilda Ye. M. Lobanov tomonidan boshlangan va uning rivojiga A. A. Kist, V. A. Moʻminov, A. G. Gʻaniyevlar katta hissa qoʻshishgan. Intensivligi −1013 sm"2-s2 boʻlgan neytronlar oqimidan foydalanilganda koʻpgina elementlarni 10’5-10"10 aniqlik bilan sezish mumkin. Aktivatsion tahlil uchun yuqori energiyali elektronlarni tormozlaganda chiqadigan katta intensivli (10y-10ls kvantGʻs) nurlanishdan foydalaniladi. Bu usul bilan davriy sistemaning barcha elementlarini aniqlash mumkin va undagi sezgirlikning chegaraviy qiymati −10~\*-10"7% ga yetadi. Olingan spektrlarni tahlil qilish va natijalarga ishlov berish uchun koʻp kanalli analizatorlar va E.M qoʻllaniladi, bu esa jarayonni avtomatlashtirish imkonini beradi. Aktivatsion tahlilning asosiy ustunliklaridan biri — turli obyektlardagi elementlarning juda oz miqdorini aniqlay olish va koʻplab namunalarni tez tahlil qila bilish imkonidir. Aktivatsion tahlil oʻta toza materiallardagi kirishmalarni, biologik obyektlardagi mikroelementlarni aniqlashda, arxeologiya, geologiya, tibbiyot, kriminalistika va boshqa sohalarda qoʻllaniladi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Borjomi (maʼnolari).
**Borjomi darasi** — Gruziyadagi chuqur dara. Kichik Kavkazning Mesxeti va Trialeti tizmalari oraligʻida. Daradan Kura daryosi oqib oʻtadi. Uz. 60 km, chuq. 1500 m. Yon bagʻirlarida keng bargli va igna bargli daraxtlar oʻsadi. Darada Borjomi kurorti joylashgan.

Borjomi darasining asosiy diqqatga sazovor joyi Gruziyadagi eng katta milliy bog' bo'lgan Borjomi-Xaragauli milliy bog'idir. Bogʻda yovvoyi tabiat va oʻsimlik turlari, jumladan, qoʻngʻir ayiq, silovsin, bugʻu va yovvoyi choʻchqalar koʻp. Borjomi darasiga tashrif buyuruvchilar piyoda yurish, lager, baliq ovlash va boshqa ochiq havoda sayr qilishlari mumkin. Bu hudud shifobaxsh xususiyatiga ega bo‘lgan va mashhur Gruziya brendi bo‘lgan Borjomi mineral suvini ishlab chiqarishda qo‘llaniladigan mineral buloqlari bilan ham mashhur.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

1. ↑   Отдых в Грузии
Kompyuter tomografiyasida koʻringan xavfli mezotelioma oʻsmasi.
**Saraton** (boshqa nomlari: **kanser** (lotincha: *cancer* — „qisqichbaqa"), **rak** (ruscha: *рак*)) deb hujayralarning atipik oʻsishi aytiladi. Atipik oʻsish bunday hujayralar qarishi yoki jarohatlanishiga qaramay cheksiz koʻpayishi bilan ifodalanadi. Sogʻlom hujayradan farqli oʻlaroq, bunday hujayralarda tabiy oʻlim mexanizmi oʻchirilgan, yaʼni ular toʻxtovsiz boʻlinish jarayonida boʻladi.

Saraton mutatsiyaga uchragan hujayralarga qarab asosiy 4 guruhga boʻlinadi. Karsinoma — epitelial toʻqimalarda, sarkoma — mezenxemal toʻqimalarda, leykemiya — qon ishlab chiqaruvchi ilikda, limfoma va miyeloma — immunitet tizimi hujayralarida va miya va bosh miya hujayralarida atipik rivojlanishni anglatadi. Tabiyki, saratonning „suyuq" turlari oʻsma paydo qilmaydi.

Saraton badanda joylashishiga qarab ham tasniflanishi mumkin, yaʼni koʻkrak bezi saratoni, oʻpka saratoni va hokazo.

Yana qarang
-----------

* Oʻsmalar

Manbalar
--------

1. ↑  Oʻpka saratoni davolash

Adabiyotlar
-----------

* Murodxoʻjayev N.K. Ocherki sovremennoy onkologii, Toshkent, 1998.

Havolalar
---------

|  |  |
| --- | --- |
|  | Wikimedia Commonsda ***Cancer*** mavzusiga oid fayllar bor. |

* Cancer (Wayback Machine saytida 2013-07-01 sanasida arxivlangan), Open Directory Project

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Tibbiyotga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
BOʻXCHA YASAR QOʻNGʻIZLAR (Scarabaeus) — plastinkamoʻylovli qoʻngʻizlar urugʻi. Uz. 20–40 mm, tanasi keng va qora, oldingi oyoqlari panjasi va bosh qalqoni tishli. Oʻrta dengiz havzasi, Janubiy Yevropa, Gʻarbiy va Markaziy Osiyoda tarqalgan. Qoʻngʻizlar va qurtlari goʻng bilan oziklanadi. Buning uchun qoʻngʻiz goʻngdan shar (boʻxcha) yasab oladi, uni tuproqqa koʻmib nok shakliga keltiradi. Sharning ingichka uchiga tuxum qoʻyadi. Tuxumdan chiqqan qurti goʻng bilan oziqlanib voyaga yetadi. Boʻxcha yasar qoʻngʻizlar q. orasida avliyo skarabiy (S. sacer) keng tarqalgan, uz. 21–37 mm. qad. misrliklar bu qoʻngʻizning toshga tushirilgan tasviriga ixlos qilishgan. Qoʻngʻizni quyosh xudosiga oʻxshatishgan, uni goʻngdan shar yasab dumalatishini Quyoshni samo boʻylab harakatlanishining cheksizligiga, qoʻngʻiz boshidagi tishchalarini quyoshning nur tarqatishiga qiyos qilishgan. Boʻxcha yasar qoʻngʻizlar q. tabiiy sanitarlar hisoblanadi. Markaziy Osiyo dasht va choʻllarida yirik Boʻxcha yasar qoʻngʻizlar q. S. transcavcasus, S. acuticollis tarqalgan.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Shimoliy alichur tizmasi**, Bozordara tizmasi — Pomirdagi togʻ tizmasi. Tojikiston Respublikasi Togʻli Badaxshon muxtor viloyatida. Gʻarbiy Pomirdagi Rushon tizmasining sharqiy davomi, asosan, kenglik boʻylab choʻzilgan. Uzunligi 130 km dan ziyod. Shim.dan Murgʻob daryosi oqadi. Yashilkoʻl koʻli bor. Oʻrtacha bal. 4500–5000 m. Eng baland joyi uning shim.gʻarbiy qismida (Sarel choʻqqisi — 5981 m), suvayirgʻich qismi qoyali, bal. 5500 m dan ziyod choʻqqnlar koʻtarilgan. Murgʻob va Alichur daryo vodiylarini bogʻlovchi bir qancha dovonlar: Marjonoy, Oqjilgʻa, Sharqiy Bozordara, Oqarxar, Boztere va boshqalar mavjud. Yon bagʻirlari tik, qoyali. Shim. yon bagʻri Murgʻob daryosining irmoqlari (Shoʻrbuloqsoy, Qorasuv, Boztere, Oqarxar, Bozordara va boshqalar), jan. yon bagʻri esa Alichur daryosining oʻng irmoqlari (Quloqkesti, Chalakkesti, Baxmaljilgʻa, Marjonoy va boshqalar) bilan chuqur kesilgan. Sh.Shimoliy Alichur tizmasi, asosan, granitoid, gilli slanets, qumtosh, ohaktoshlardan tashkil topgan. Shim. yon bagʻrida muzlik koʻp, ularning umumiy maydoni 316 km². Sh.Shimoliy Alichur tizmasida, asosan, qoyali va qurum toshli togʻ landshaftlari tarqalgan. Yon bagʻirlarining quyi qismida siyrak baland togʻchoʻl oʻsimliklari oʻsadi.


  


|  |  |
| --- | --- |
| Tojikiston geografiyasi | *Tojikiston geografiyasi haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

1. ↑  „Shimoliy Alichur tizmasi" *OʻzME*. Sh-harfi Birinchi jild. Toshkent, 2000-yil
Dyana Sofya Mohd Daud
**Dyana Softa Mohd Daud** (1987-yil 29-dekabrda tugʻilgan) — malayziyalik huquqshunos va siyosatchi. U demokratik harakatlar partiyasining (DAP) sobiq siyosiy kotibi va parlament aʼzosi Lim Kit Siang. Dyana, shuningdek, The Malay Mail Online va Sinar Harian kundalik malay tilidagi milliy gazetalarning sharhlovchisi sanaladi. U bundan tashqari, Di Sini Bermula (Dunyoning boshlanishi) nomli kitobni yozgan, unda uning The Malay Mail Online uchun yozgan maqolalari jamlangan. 2016-yilda Buyuk Britaniyadan qaytganidan soʻng, Dyana Selangorning Shoh Alam shahrida joylashgan Ayub & Co yuridik firmasiga sherik boʻladi.

Taʼlimi
-------

Dyana UiTM dan huquq bakalavri (Hons) (LLB) darajasini olgan edi. U 2011-yilda Malayziya advokatiga qabul qilingan. Dyana London universitetidagi Sharq va Afrika tadqiqotlari maktabida aspiranturani tugatadi va u yerda xalqaro tadqiqotlar va diplomatiya boʻyicha sanʼat magistri darajasini oladi.

Siyosiy faoliyati
-----------------

2012-yil yanvar oyida Dyana Demokratik harakat partiyasiga qoʻshildi va keyinchalik DAP Perak Yoshlar qanoti ijroiya qoʻmitasiga saylandi. Keyin u DAP parlamenti rahbari Lim Kit Siangning siyosiy kotibi etib tayinlandi va 13-Malayziya umumiy saylov kompaniyasida Lim Kit Siang uchun Johor, Gelang, Patax parlament oʻrindigʻi uchun faol rol oʻynagan edi. 2015-yil sentyabr oyida Londonda aspiranturada oʻqish uchun ketganidan soʻng u siyosiy kotib lavozimini boʻshatadi.

Shaxsiy hayoti
--------------

Dyana Malayziya siyosatchisi va Penaning shtatining hozirgi ijroiya kengashi aʼzosi Zairil Khir Johari bilan turmush qurgan.

Mukofoti va tan olinishi
------------------------

2015-yilda Dyana Amerika Qoʻshma Shtatlari Davlat Departamenti tomonidan joriy va rivojlanayotgan xorijiy rahbarlarga amerikalik hamkasblari bilan aloqalarni rivojlantirish uchun Qoʻshma Shtatlarga tashrif buyurishga imkon beruvchi birinchi professional almashinuv dasturi boʻlgan Xalqaro tashrif buyuruvchilar rahbariyati dasturida ishtirok etish uchun tanlangan. Yil oxirida Dyana Avstraliya tashqi va savdo departamenti tomonidan Avstraliya-Malayziya musulmon almashinuvi dasturida ishtirok etish uchun tanlangan edi.

2015-yilda Dyana Marie Claire jurnali tomonidan Marie Clairening "Yaxshi ish uchun uygʻonish" kampaniyasini qoʻllab-quvvatlagan Malayziyaning yetakchi ayol shaxsi sifatida koʻrsatildi. Kompaniya Ayollarga yordam berish tashkilotiga (WAO) ayollarga nisbatan zoʻravonlik holatlarida yordam berishga intiladi.

Manbalar
--------

1. ↑  „Dyana Sofya Mohd Daud".. Qaraldi: 29-noyabr 2022-yil.
2. ↑  „Talimi".. Qaraldi: 29-noyabr 2022-yil.
3. ↑  „Siyosiy faoliyati".. Qaraldi: 29-noyabr 2022-yil.
4. ↑  „Shaxsiy faoliyati".. Qaraldi: 29-noyabr 2022-yil.
5. ↑  „Mukofoti va tan olishi".. Qaraldi: 29-noyabr 2022-yil.